Diari Oficial de la Generalitat Valenciana


Sumari del DOGV 5035, del 24-06-2005 (2005/7321)

Informació pública del programa d'actuació integrada de la unitat d'execució del pla de reforma interior de millora del sector 16 redelimitat Barri de Conxeta de Godella.
--------------------------------------------------------------------------------------------------------------------------------------------------------------------------

### Dades del document

Número de DOGV
:   5035

Data del DOGV
:   24-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7321


Organisme emissor
:   Construcciones Blauverd SL

Tipus de document
:   Anunci

Informació pública del programa d'actuació integrada de la unitat d'execució del pla de reforma interior de millora del sector 16 redelimitat Barri de Conxeta de Godella. [2005/F7321]
  
La mercantil Construcciones Blauverd, SL, ha formulat proposta de programa d'actuació integrada de la unitat d'execució única del sector 16 redelimitat Barri Conxeta de l'homologació sectorial del Pla General d'Ordenació Urbana de Godella, a l'empara del que disposa la Llei 6/1994, de 15 de novembre, Reguladora de l'Activitat Urbanística.
  
La documentació consta de memòria de programa, document d'homologació sectorial, pla de reforma interior, projecte d'urbanització, estudi d'impacte ambiental i estudi acústic.
  
Així mateix, s'exposen al públic amb l'alternativa els estatuts de l'Agrupació d'Interés Urbanístic Barri Conxeta.
  
L'esmentada documentació es troba protocol·litzada a la notaria de César Belda Casanova, a Burjassot (València), carrer dels Màrtirs de la Llibertat, número 5. Tot això a l'empara del que es disposa en l'article 48 de la Llei Reguladora de l'Activitat Urbanística. Així mateix una còpia del projecte s'ha depositat a l'Ajuntament de Godella.
  
Es fa constar, en aplicació de l'article 48.1.C) en relació amb l'article 46.3 de la Llei Reguladora de l'Activitat Urbanística, que durant el termini de 20 dies hàbils comptats des de la publicació d'aquest anunci en el Diari Oficial de la Generalitat Valenciana, qualsevol interessat podrà comparéixer, en horari d'atenció al públic, en l'esmentada notaria per a obtindre informació, pels procediments legals, sobre els documents protocol·litzats.
  
De la mateixa manera, es fa constar que es podran consultar a l'Ajuntament de Godella, en horari d'atenció al públic, les actuacions derivades de la documentació depositada en aquest, i presentar-hi, per a la seua incorporació a aquesta, al·legacions així com alternatives tècniques a l'exposada al públic.
  
Així mateix, es posa en coneixement dels interessats que el termini de cinc dies hàbils per a presentar les proposicions juridicoeconòmiques, a excepció de la pròrroga legalment procedent, comença el dia següent hàbil a la finalització del termini de 20 dies des de l'ultima publicació de l'edicte. Durant l'esmentat termini podran formular-se les proposicions juridicoeconòmiques davant l'Ajuntament de Godella. Finalitzat aquest segon termini, el següent dia hàbil tindrà lloc l'acte d'obertura de pliques a l'Ajuntament de Godella.
  
Així mateix, i de conformitat amb el que disposa l'article 59.4 de la Llei 30/1992, modificada per la Llei 4/1999, de Règim Jurídic de les Administracions publiques i del Procediment Administratiu Comú, la present informació pública s'efectua per als interessats que siguen desconeguts, dels quals s'ignore el lloc de notificació o, intentada esta, no s'haja pogut practicar, als efectes de remetre notificació amb el contingut d'este anunci als titulars de drets.